ระเบียบการประปานครหลวงระเบียบการประปานครหลวงฉบับที่๑๙๔ว่าด้วยการอ่านมาตรวัดน้ำด้วยเครื่องอ่านมาตรวัดน้ำมือถือพ.ศ.๒๕๓๕ โดยที่เป็นการสมควรวางระเบียบ ว่าด้วยการอ่านมาตรวัดน้ำด้วยเครื่องอ่านมาตรวัดน้ำมือถือ อาศัยอำนาจตามความในมาตรา ๓๓(๒) แห่งพระราชบัญญัติการประปานครหลวง พ.ศ. ๒๕๑๐ จึงวางระเบียบไว้ ดังนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๑๙๔ ว่าด้วย การอ่านมาตรวัดน้ำด้วยเครื่องอ่านมาตรวัดน้ำมือถือ พ.ศ. ๒๕๓๕ข้อ ๒[๑] ระเบียบนี้ให้ใช้บังคับตั้งแต่วันที่ ๑๓พฤษภาคม ๒๕๓๕ เป็นต้นไปข้อ ๓ ให้ยกเลิกบรรดาระเบียบ คำสั่งหลักเกณฑ์หรือวิธีปฏิบัติอื่นใดที่ขัดหรือแย้งกับระเบียบนี้และให้ใช้ระเบียบนี้แทนข้อ ๔ ในระเบียบนี้เครื่องอ่านมาตรวัดน้ำมือถือหมายถึงเครื่องคอมพิวเตอร์ชนิดมือถือซึ่งนำมาใช้บันทึกข้อมูลการอ่านมาตรวัดน้ำของการประปานครหลวงพนักงานอ่านมาตรหมายถึงพนักงานหรือลูกจ้างการประปานครหลวงที่การประปานครหลวงมอบหมายให้ออกไปทำการอ่านมาตรวัดน้ำตารางหมุนเวียนของเส้นทางการอ่านมาตร/เก็บเงินสำหรับการอ่านมาตร หมายถึง ตารางกำหนดการปฏิบัติงานของพนักงานอ่านมาตรเพื่อออกไปอ่านมาตรตามเส้นทางที่ได้รับมอบหมายคู่มือการใช้เครื่องอ่านมาตรวัดน้ำมือถือหมายถึงคู่มือที่ฝ่ายคอมพิวเตอร์จัดทำขึ้นสำหรับการใช้เครื่องอ่านมาตรวัดน้ำมือถือบัตรบริการธุรกิจตอบรับการบันทึกเลขใช้น้ำหมายถึง ไปรษณียบัตรที่การประปานครหลวงจัดทำขึ้นเพื่อให้พนักงานอ่านมาตรมอบให้ผู้ใช้น้ำบันทึกเลขที่อ่านได้จากมาตรวัดน้ำแล้วส่งคืนทางไปรษณีย์ในกรณีที่พนักงานอ่านมาตรเข้าอ่านมาตรวัดน้ำไม่ได้รายงานหมายเหตุจากการอ่านมาตรหมายถึงรายงานที่หน่วยงานที่ทำหน้าที่อ่านมาตรจัดทำขึ้นจากข้อมูลหมายเหตุหรือรายงานเตือนของเครื่องอ่านมาตรวัดน้ำมือถือคู่มือแก้ไขรายการหมายเหตุจากรายงานการอ่านมาตรหมายถึง คู่มือที่ฝ่ายคอมพิวเตอร์จัดทำขึ้นสำหรับการแก้ไขรายงานหมายเหตุจากการอ่านมาตรวัดน้ำมือถือข้อ ๕การอ่านมาตรวัดน้ำด้วยเครื่องอ่านมาตรวัดน้ำมือถือให้ถือปฏิบัติตามขั้นตอนดังต่อไปนี้๕.๑ ให้หน่วยงานที่ทำหน้าที่อ่านมาตรวัดน้ำรับข้อมูลเพื่อการอ่านมาตรวัดน้ำจากระบบข้อมูลผู้ใช้น้ำฝ่ายคอมพิวเตอร์ และทำการถ่ายข้อมูลที่ได้รับลงในเครื่องอ่านมาตรวัดน้ำมือถือแล้วมอบหมายให้พนักงานอ่านมาตรทำการอ่านมาตรตามตารางหมุนเวียนของเส้นทางการอ่านมาตร๕.๒ ให้พนักงานอ่านมาตรออกทำการอ่านมาตรวัดน้ำโดยปฏิบัติตามคู่มือการใช้เครื่องอ่านมาตรวัดน้ำมือถือตามเส้นทางที่ได้รับมอบหมายไว้แล้วกลับไปส่งงานยังสำนักงานประปาสาขาเป็นประจำวันหากไม่สามารถเข้าทำการอ่านมาตรวัดน้ำได้ให้พนักงานอ่านมาตรมอบบัตรบริการธุรกิจตอบรับการบันทึกเลขใช้น้ำ ให้ผู้ใช้น้ำด้วย๕.๓เมื่อหน่วยงานที่ทำหน้าที่อ่านมาตรวัดน้ำได้รับข้อมูลการอ่านมาตรแล้วให้ทำการถ่ายข้อมูลจากเครื่องอ่านมาตรวัดน้ำมือถือเก็บไว้ในเครื่องคอมพิวเตอร์ที่สำนักงานประปาสาขาแล้วจัดพิมพ์รายงานหมายเหตุจากการอ่านมาตรและบันทึกผลการปฏิบัติตามคู่มือแก้ไขรายการหมายเหตุจากรายงานการอ่านมาตรส่งให้ส่วนควบคุมรายได้พิจารณาดำเนินการตามคู่มือแก้ไขรายการหมายเหตุประกอบการจัดทำข้อมูลการออกใบเสร็จรับเงินต่อไป๕.๕ให้พนักงานอ่านมาตรจัดทำรายงานตามแบบรายงานผลการปฏิบัติงานอ่านมาตรทุกเส้นทางในแต่ละเขตและให้หน่วยงานที่ทำหน้าที่อ่านมาตรจัดทำรายงานตามแบบสรุปผลการปฏิบัติงานอ่านมาตรของแต่ละเขตและรวมเขตเป็นประจำเดือนเสนอผู้บังคับบัญชาตามลำดับชั้นจนถึงผู้อำนวยการสำนักงานประปาสาขาข้อ ๖สำนักงานประปาสาขาที่ยังไม่ได้ดำเนินการอ่านมาตรวัดน้ำโดยใช้เครื่องอ่านมาตรวัดน้ำมือถือให้คงปฏิบัติตามคู่มือรายได้ส่วนสำนักงานประปาสาขาที่ใช้เครื่องอ่านมาตรวัดน้ำมือถือแล้วให้ถือปฏิบัติตามระเบียบนี้ทุกประการข้อ ๗ให้หน่วยงานที่ปฏิบัติงานในลักษณะเกี่ยวกับสำนักงานประปาสาขาถือปฏิบัติตามระเบียบนี้ในส่วนที่เกี่ยวข้องโดยอนุโลมประกาศณ วันที่ ๑๓ พฤษภาคม พ.ศ. ๒๕๓๕สุวิช ฟูตระกูลผู้ว่าการการประปานครหลวงหมายเหตุ:- โดยที่การประปานครหลวงมีนโยบายให้ทุกสำนักงานประปาสาขาดำเนินการอ่านมาตรวัดน้ำด้วยเครื่องอ่านมาตรวัดน้ำมือถือดังนั้น จึงยกเลิกการปฏิบัติงานตามคู่มือรายได้ระเบียบปฏิบัติในการจัดเก็บบทที่ ๑การอ่านมาตรวัดน้ำและให้ใช้ระเบียบนี้ประกอบกับคู่มือปฏิบัติงานการอ่านมาตรวัดน้ำด้วยเครื่องอ่านมาตรวัดน้ำมือถือพ.ศ. ๒๕๓๕ แทนนันติญา/พิมพ์๑๑มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๓๗/๑๗ พฤศจิกายน ๒๕๔๑